SET ปิดเช้าลบ 14 จุด แรงขาย “แบงก์-พลังงาน” กดดัน
SET ปิดเช้าลบ 14 จุด ตามตปท. เผชิญแรงขาย “แบงก์-พลังงาน” กดดัน แนวโน้มช่วงบ่ายคาดเคลื่อนไหวแดนลบต่อ พร้อมให้แนวต้าน 1,560-1,565 จุด แนวรับ 1,535-1,540 จุด
SET ปิดเช้าลบ 14 จุด ตามตปท. เผชิญแรงขาย “แบงก์-พลังงาน” กดดัน แนวโน้มช่วงบ่ายคาดเคลื่อนไหวแดนลบต่อ พร้อมให้แนวต้าน 1,560-1,565 จุด แนวรับ 1,535-1,540 จุด
16 มี.ค. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยในช่วงเช้าที่ผ่านมาปรับตัวลดลง ซึ่งเป็นไปตาม Sentiment ของตลาดหุ้นต่างประเทศ ที่ปรับลดลงตามกัน จากความกังวลของธนาคารเครดิต สวิส ที่ประสบปัญหาทางการเงิน ทำให้เกิดความกังวลอีกครั้งว่าเหตุการณ์ดังกล่าวจะลุกลามในวงกว้างกับธนาคารอื่นๆในยุโรป แม้ธนาคารกลางสวิสจะยื่นมือเข้ามาช่วย แต่คนก็ยังไม่มั่นใจ และขายสินทรัพย์เสี่ยงออกมา
โดยที่ตลาดหุ้นไทยได้รับแรงกดดันเข้ามามาก จากแรงขายหุ้นแบงก์ออกมากดดัน แม้ว่าจะไม่ได้มีผลกระทบต่อแบงก์ไทยก็ตาม แต่มีผลกระทบในเชิงของ Sentiment ที่ได้รับมา และแรงขายหุ้นกลุ่มพลังงาน ที่ปรับตัวลงหลังราคาน้ำมันปรับตัวลงแรงกดดัน
สำหรับแนวโน้มในช่วงบ่ายมองว่าดัชนียังเคลื่อนไหวแดนลบต่อ โดยที่สถานการณ์ปัจจัยภายนอกตอนนี้ยังมีความไม่แน่นอนสูง ทำให้ตลาดมีความผันผวนเกิดขึ้นได้ตลอดเวลา ซึ่งยังอยู่ในช่วงที่ wait and see เพื่อรอความชัดเจนของปัจจัย แต่ยังมองโอกาสเป็นการเก็บหุ้นพื้นฐานดีได้ในจังหวะที่ย่อตัวลงมา โดยให้แนวต้าน 1,560-1,565 จุด แนวรับ 1,535-1,540 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 2,156.96 ล้านบาท ปิดที่ 136.50 บาท ลดลง 8.00 บาท
KBANK มูลค่าการซื้อขาย 1,795.65 ล้านบาท ปิดที่ 129.50 บาท ลดลง 2.00 บาท
SCB มูลค่าการซื้อขาย 1,774.35 ล้านบาท ปิดที่ 99.00 บาท ลดลง 2.00 บาท
BANPU มูลค่าการซื้อขาย 1,344.09 ล้านบาท ปิดที่ 10.20 บาท ลดลง 0.40 บาท
AOT มูลค่าการซื้อขาย 1,233.56 ล้านบาท ปิดที่ 70.75 บาท ราคาไม่เปลี่ยนแปลง